Linea vedre (Kipre)

Enel anyo 1960, Kipre yegó a ser un payis independiente, konformado por dos komunidades, kon una majorita de orijin grégo i una minoria turkana. En Diziembre de 1963, la sivdad de Nikosiya bivió konfrontamyentos entre las dos komunidades, lo kualo kavzó ke la sivdad de fakto se partajase en dos. El Sekretario Britániko para las lisiones de la Commonwealth, Duncan Sands, vijitó la isola kon el buto de restorar la kalma. Se organizaron unos enkontros entre las dos komunidades, basho el kudio de Sands. Durante estos enkontros, el jeneral Young, el kualo era el komandante de las huérsas británikas arrivadas para kudiar el afito, markó una línea vedre el 30 de Diziembre de 1963 ensima del mapa de los konfliktos en Nikosiya. Esta linea gano huérsa diskués de ke la Turkiya invadiese la isola en Djunio de 1974 i yego a ser una frontiera de fakto kuando enel anyo 1983, la parte de la isola basho kontrolo turkano deklaró su independensia komo Repuvlika Turkana del Nord de Kipre, un payis ke solo aksepta la Turkiya.

Apertura de kruses en la isola
Crossings

Diskués de kaji 30 anyos de tener defendidos los kusamyéntos, el governo de la Repuvlika Turkana del Nord de Kipre aksepto azer mas kolay el krusamyento de la línea vedre en Avril de 2003, permetendo a los gregokipriyotas krusar enel Krusamiento del Palasio de Ledra, justo ahuéra de las paredes de la sivdad antika de Nikosiya. Esto afitó diskués de una dechizión del Djuzgo Evropeo de los Diritos Umanos.Zaim M. Necatigil, Kıbrıs Uyuşmazlığı ve AİHM Kıskacında Türkiye: Avrupa İnsan Hakları Komisyonu ve Mahkemesi'nde Kıbrıs Rum Yönetimi ve Kıbrıslı Rumlar tarafından Türkiye aleyhine getirilen davalar (The Cyprus Conflict and Turkey in the grip of ECHR: Cases brought against Turkey by the Greek Cypriot Administration and the Greek Cypriots before the European Commission of Human Rights and the European Court of Human Rights), Ankara, 2006, p.190)

Oy endiya, se puede krusar la linea vedre en estos puntos :

Entrada ala Repuvlika KipriyotaEntrada ala Repuvlika Turkana del Nord de KipreNotasAstromeritis  Αστρομερίτης (Grégo)Zodeia   Ζώδεια (Grégo) Bostancı (Turko)Solo kon otomobilAyios DhometiosMetehanPalasio de LedraPalasio de LedraKaleja Ledra  οδός Λήδρας (Grégo) Lokmacı Caddesi (Turko)Kaleja Ledra  οδός Λήδρας (Grégo) Lokmacı Caddesi (Turko)Sin otomobilPyla  Πύλα (Grégo) Pile (Turko)Pergamos   Πέργαμoς (Grégo) Beyarmudu (Turko)Agios Nikolaos  Άγιος Νικόλαος (Grégo)Strovilia   Akyar (Turko)Limnitis  Λιμνίτης (Grégo) Yeşilırmak (Turko)Limnitis  Λιμνίτης (Grégo) Yeşilırmak (Turko)

Antes de ke Kipre entrase a la Union Evropea, egzistian limitos para sitizenos ajenos echos por la Repuvlika Kipriyota, ma endagora no egzisten para los sitizenos evropeos por modre de las leyes de la Union Evropea en su regulasion 866/2004. Jeneralmente, los sitizenos de kualunke payis pueden krusar la linea vedre, ansina komo kipriyotas grégos i turkanos. Es menester yevar un pasaporto para entrar a Kipre del Nord, ma no son estampados.

Referensias

Kateggoría:Istorya de Kipre